wickkiey/tamil-wikipedia-chunked huggingface dataset:
# த. ந. சீதாராம்

## திரைப்படங்கள்

நாடக ஆசிரியரும் திரைப்பட இயக்குநருமான பி. இலங்கேசின் கூட்டாளியாக சீதாராம் தனது வாழ்க்கையைத் தொடங்கினார். இலங்கேசின் இயக்கத்தில் 1976இல் வெளியாகி தேசிய விருது பெற்ற *பல்லவி* படத்தில் இவர் முக்கியக் கதாபாத்திரத்தில் நடித்தார். பிரபல இயக்குநர் புட்டண்ணா கனகலுடனும் தொடர்புடைய இவர், அவரது திரைப்படங்களுக்கு திரைக்கதைகளை எழுதியிருந்தார். சில திரைப்படங்களில் நடிகராகவும் தோன்றினார்.  
சீதாராம் *சம்வாதா* என்ற கருத்தை உருவாக்கினார். அதில் இவர் கர்நாடகா முழுவதும் தனது பார்வையாளர்களுடன் கூட்டங்களை ஏற்பாடு செய்தார். இவை மிகவும் பிரபலமடைந்ததால், ஈ.டி.வி கன்னடமும் இந்த உரையாடல்களை ஒளிபரப்பியது.  
2006 ஆம் ஆண்டிற்கான கர்நாடக மாநில திரைப்பட விருதுகள் வழங்கும் நடுவர் குழுவின் தலைவராக இருந்தார். தற்போது நியூஸ்ஃபர்ஸ்ட் என்ற தொலைக்காட்சி நிறுவனத்தின் நிகழ்ச்சியான 'நானு முக்யமந்திரி' என்ற நிகழ்ச்சியை தொகுத்து வழங்குகிறார்.
# த. ந. சீதாராம்

## விருதுகள்

- 1989-90-சிறந்த உரையாடல் எழுத்தாளருக்கான கர்நாடக மாநில திரைப்பட விருது-பஞ்சமா வேதா (1990)
- 2000-சிறந்த கன்னடத் திரைப்படத்திற்கான தேசிய திரைப்பட விருது-*மததானா*
- 2005-கர்நாடக மாநில அரசின் 'ஆரியபட்டா விருதுகள்': முக்தா என்ற தொலைக்காட்சி தொடரை இயக்கியதற்காக 'சிறந்த இயக்குநர்' விருது.
# பாசிர் பூத்தே மக்களவைத் தொகுதி

**பாசிர் பூத்தே மக்களவைத் தொகுதி** (மலாய்: *Kawasan Persekutuan Pasir Puteh*; ஆங்கிலம்: *Pasir Puteh Federal Constituency*; சீனம்: 巴西富地国会议席) என்பது மலேசியா, கிளாந்தான், பாசிர் பூத்தே மாவட்டத்தில் அமைந்துள்ள ஒரு மக்களவைத் தொகுதி (**P028**) ஆகும்.  
பாசிர் பூத்தே மக்களவைத் தொகுதி 1958-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1959-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  
1959-ஆம் ஆண்டில் இருந்து பாசிர் பூத்தே மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.
# பாசிர் பூத்தே மக்களவைத் தொகுதி

## பாசிர் பூத்தே

பாசிர் பூத்தே நகரம் கிளாந்தான் மாநிலத்தின் வட கிழக்குப் பகுதியில் அமைந்துள்ளது. மாநிலத் தலைநகர் கோத்தா பாருவின் தெற்கே சுமார் 30 கி.மீ. தொலைவில் செமாராக் ஆற்றின் (*Semerak River*) கரையில் பாசிர் பூத்தே நகரம் அமைந்துள்ளது. அதே வேளையில் பாசிர் பூத்தே மாவட்டம் திராங்கானு மாநிலத்தின் தென்கிழக்கில் எல்லையாக உள்ளது.
# பாசிர் பூத்தே மக்களவைத் தொகுதி

## பாசிர் பூத்தே வரலாறு

இந்த நகரம் பாசிர் பூத்தே என்று அழைக்கப் படுவதற்கு முன்பு, பங்காலான் லிம்போங்கான் *(Pangkalan Limbungan)* என்று அழைக்கப்பட்டது. கிளாந்தான் சுல்தான் நான்காம் முகமது *(Sultan Muhammad IV)* இங்கு வருகை தந்த பிறகு, பாசிர் பூத்தே நகரம் அதன் தற்போதைய பெயரைப் பெற்றது.  
செமாராக் ஆற்றின் கரையோரங்களில் பளபளக்கும் வெண்மணலைப் பார்த்து சுல்தான் முகம்மது ஈர்க்கப் பட்டார். 1911-ஆம் ஆண்டில், சுல்தான் இந்த இடத்தின் பெயரை பாசிர் பூத்தே என்று அறிவித்தார். பாசீர் பூத்தே என்பது ஒரு மலாய்ச் சொல். வெள்ளை மணல் என்று பொருள்.
# பாசிர் பூத்தே மக்களவைத் தொகுதி

## பாசிர் பூத்தே மக்களவைத் தொகுதி

| பாசிர் பூத்தே மக்களவைத் தொகுதியின் உறுப்பினர்கள் (1959 - 2022) |  |  |  |  |
| --- | --- | --- | --- | --- |
| **மலாயா கூட்டமைப்பின் நாடாளுமன்றம்** |  |  |  |  |
| 1-ஆவது மலாயா மக்களவை | **P022** | 1959–1963 | முகமது அசுரி மூடா
(Mohamed Asri Muda) | **** |
| **மலேசிய நாடாளுமன்றம்** |  |  |  |  |
| 1-ஆவது மலேசிய மக்களவை | **P022** | 1963–1964 | முகமது அசுரி மூடா
(Mohamed Asri Muda) | **** |
| 2-ஆவது மக்களவை | 1964–1969 |  |  |  |
| 1969–1971 | colspan=2 align= நாடாளுமன்றம் இடைநிறுத்தம் |  |  |  |
| 3-ஆவது மக்களவை | **P022** | 1971–1973 | வான் சுலைமான் இப்ராகிம்
(Wan Sulaiman Ibrahim) | **** |
| 1973–1974 | ****
<small></small> |  |  |  |
| 4-ஆவது மக்களவை | **P025** | 1974–1978 | ****
<small></small> |  |
| 5-ஆவது மக்களவை | 1978–1982 | வான் முகமது நஜிப் வான் முகமது
(Wan Mohd. Najib Wan Mohamad) | ****
<small></small> |  |
| 6-ஆவது மக்களவை | 1982–1986 |  |  |  |
| 7-ஆவது மக்களவை | **P024** | 1986–1990 | வான் உமர் வான் மஜித்
(Wan Omar Wan Majid) |  |
| 8-ஆவது மக்களவை | 1990–1995 | **** |  |  |
| 9-ஆவது மக்களவை | **P028** | 1995–1999 | முகமது அப்துல்லா
(Mohamed Abdullah ) |  |
| 10-ஆவது மக்களவை | 1999–2004 | அல்வி ஜூசோ
(Alwi Jusoh) | ****
<small></small> |  |
| 11-ஆவது மக்களவை | 2004 | Kalthom Othman
(Kalthom Othman) | **** |  |
| 2004–2008 | சே மின் சே அகமது
(Che Min Che Ahmad) | ****
<small></small> |  |  |
| 12-ஆவது மக்களவை | 2008–2013 | Muhammad Husin
(Muhammad Husin) | ****
<small></small> |  |
| 13-ஆவது மக்களவை | 2013–2018 | நிக் மசியான் நிக் முகமட்
(Nik Mazian Nik Mohamad) |  |  |
| 14-ஆவது மக்களவை | 2018–2020 | **நிக் முகமது சவாவி சாலே**
(Nik Muhammad Zawawi Salleh) | **** |  |
| 2020–2022 | ****
<small></small> |  |  |  |
| 15-ஆவது மக்களவை | 2022–தற்போது வரையில் | } |  |  |
# பாசிர் பூத்தே மக்களவைத் தொகுதி

## பாசிர் பூத்தே மக்களவைத் தேர்தல் முடிவுகள் 2022

| பொது | வாக்குகள் | % | ∆% |
| --- | --- | --- | --- |
| பதிவு பெற்ற வாக்காளர்கள்</br>(*Registered Electors*) | **113,070** |  |  |
| வாக்களித்தவர்கள்</br>(*Turnout*) | **82,228** | **73.03%** | **- 8.63%** |
| செல்லுபடி வாக்குகள்</br>(*Total Valid Votes*) | **81,319** | **100.00%** |  |
| கிடைக்காத அஞ்சல் வாக்குகள்</br>(*Unreturned Ballots*) | **237** |  |  |
| செல்லாத வாக்குகள்</br>(*Total Rejected Ballots*) | **1,020** |  |  |
| பெரும்பான்மை</br>(*Majority*) | **29,120** | **35.94%** | **+ 33.94** |
| **வெற்றி பெற்ற கட்சி** | **மலேசிய இசுலாமிய கட்சி** |  |  |
| <small>சான்றுகள்: மலேசிய தேர்தல் ஆணையம்</small> | } |  |  |
# பாசிர் பூத்தே மக்களவைத் தொகுதி

## பாசிர் பூத்தே வேட்பாளர் விவரங்கள்

**மலேசியப் பொதுத் தேர்தல் 2022**  
| கட்சி | வேட்பாளர் | <small></small> | <small></small> | % | ∆% |  |  |
| --- | --- | --- | --- | --- | --- | --- | --- |
| rowspan=1 | **மலேசிய இசுலாமிய கட்சி** | **நிக் முகமது சவாவி சாலே ** </br>(Nik Muhammad Zawawi Salleh) | **81,319** | **53,108** | **65.37%** | **+ 17.96%** |  |
| rowspan=1 | பாரிசான் நேசனல் | சவாவி ஒசுமான் </br> (Zawawi Othman) | - | 23,988 | 29.43% | - 15.98 % |  |
| rowspan=1 | பாக்காத்தான் அரப்பான் | முகமது உசின் </br>(Muhammad Husin) | - | 3,873 | 4.77% | - 2.41 % |  |
| rowspan=1 | தாயக இயக்கம் | வான் மர்சுடி வான் உமர் </br>(Wan Marzudi Wan Umar) | - | 350 | 0.43% | + 0.43% | } |
# மலேசிய சுகாதார அமைச்சர்

**மலேசிய சுகாதார அமைச்சர்** (ஆங்கிலம்: *Minister of Foreign Affairs of Malaysia*; மலாய்: *Menteri Luar Negeri Malaysia*) என்பவர் மலேசிய அரசாங்கத்தின் சுகாதார அமைச்சின் தலைமைப் பொறுப்பில் உள்ள அமைச்சர் ஆவார்.  
மலேசிய சுகாதார அமைச்சர் நிர்வகிக்கும் மலேசிய சுகாதார அமைச்சு என்பது மலேசியாவில் மக்களின் உடல்நலத் திட்டங்களைச் செயல்படுத்தும் அரசாங்க அமைச்சு ஆகும். இந்த அமைச்சு பொது சுகாதாரம் உட்பட அனைத்து வகை பொதுநலம் தொடர்பான துறைகளைக் கண்காணிக்கின்றது.  
அவற்றுள் முக்கியமாக மலேசியாவில் உள்ள மருத்துவமனைகள், மருத்துவக் கூடங்கள், மருத்துவ ஆய்வுகள், மருந்துகள், பல் மருத்துவம், உணவுச் சுகாதாரம், சுகாதார விழிப்புணர்வு மற்றும் சுகாதாரப் பணியாளர்களின் நலன் ஆகியவற்றை நிர்வகிக்கின்றது. இதன் தலைமையகம் புத்ராஜெயாவில் உள்ளது.
# மலேசிய சுகாதார அமைச்சர்

## அமைப்பு

- சுகாதார அமைச்சர்
- துணை அமைச்சர்
- பொது செயலாளர்
- சுகாதார தலைமை இயக்குநர்
- ஜொகூர் மாநில சுகாதாரத் துறை
- கெடா மாநில சுகாதாரத் துறை
- கிளாந்தான் மாநில சுகாதாரத் துறை
- கோலாலம்பூர் மற்றும் புத்ராஜெயா சுகாதாரத் துறை
- லபுவான் சுகாதாரத் துறை
- மலாக்கா மாநில சுகாதாரத் துறை
- நெகரி செம்பிலான் மாநில சுகாதாரத் துறை
- பகாங் மாநில சுகாதாரத் துறை
- பினாங்கு மாநில சுகாதாரத் துறை
- பேராக் மாநில சுகாதாரத் துறை
- பெர்லிஸ் மாநில சுகாதாரத் துறை
- சபா மாநில சுகாதாரத் துறை
- சரவாக் மாநில சுகாதாரத் துறை
- சிலாங்கூர் மாநில சுகாதாரத் துறை
# மலேசிய சுகாதார அமைச்சர்

## அமைச்சர்களின் பட்டியல்

### சுகாதார அமைச்சர்கள்

சுகாதார அமைச்சர்களாகப் பின்வரும் நபர்கள் பணியாற்றி உள்ளனர்.  
**அரசியல் கட்சிகள்:**  
| துங்கு அப்துல் ரகுமான்
<small>(I)</small> |  |  |
| --- | --- | --- |
| சுகாதாரம் மற்றும் சமூக நலத்துறை அமைச்சர் | 1956 | 31 ஆகஸ்டு 1957 |
# மலேசிய பகாங் பல்கலைக்கழகம்

**மலேசிய பகாங் பல்கலைக்கழகம்** (ஆங்கிலம்:(*University Pahang Malaysia*; மலாய்: *Universiti Pahang Malaysia*) (**UMPSA**) என்பது மலேசியா, பகாங், பெக்கான் நகரில் உள்ள ஒரு பொதுத்துறை பல்கலைக்கழகம்; மற்றும் பல்துறை தொழில்நுட்ப பல்கலைக்கழகம் ஆகும்.  
தொடக்கத்தில் இந்தப் பல்கலைக்கழகம் **மலேசிய பல்கலைக்கழகப் பொறியியல் மற்றும் தொழில்நுட்பக் கல்லூரி** (ஆங்கிலம்:(*University College of Engineering and Technology Malaysia*; மலாய்: *Kolej Universiti Kejuruteraan dan Teknologi Malaysia)*) (**UTEC** / **KUKTEM**) எனும் பெயரில் நிறுவப்பட்டது. பின்னர் பொறியியல் மற்றும் தொழில்நுட்பத்தில் நிபுணத்துவம் பெற்ற ஒரு தொழில்நுட்ப பல்கலைக்கழகமாகத் தகுதி உயர்த்தப்பட்டது.  
28 நவம்பர் 2015 அன்று, இந்தப் பல்கலைக்கழகத்திற்கு தன்னாட்சித் தகுதி வழங்கப்பட்டது.
# மலேசிய பகாங் பல்கலைக்கழகம்

## வரலாறு

2002-ஆம் ஆண்டில், மலேசிய பல்கலைக்கழகப் பொறியியல் மற்றும் தொழில்நுட்பக் கல்லூரியின் பகாங் வளாகம் எனும் பெயரில் மலேசிய பகாங் பல்கலைக்கழகம் தொடங்கப்பட்டது. 1999-ஆம் ஆண்டு, குவாந்தான் பண்டார் இந்திரா மக்கோத்தா நகரில் ஒரு சிறிய வளாகத்தில் இருந்து இயங்கி வந்தது.  
மலேசியப் பிரதமர் நஜீப் ரசாக் சிந்தனையின் விளைவாக இந்தப் பல்கலைக்கழகம் நிறுவப்பட்டது. நஜீப் ரசாக் அப்போது மலேசிய கல்வி அமைச்சராகப் பதவியில் இருந்தார்.  
இந்தப் பல்கலைக்கழகத்தின் முதன்மை வளாகம் பெக்கான் நகரில் உள்ளது. 27 சூலை 2009-இல் அதன் செயல்பாட்டைத் தொடங்கியது. முதன்மை வளாகத்தில் 10,000 மாணவர்கள் மற்றும் 2,000 கல்விப் பணியாளர்கள் வரை தங்குவதற்கான வசதிகள் உள்ளன.
# மலேசிய பகாங் பல்கலைக்கழகம்

## துறைகள்

- மின்னியல் மற்றும் மின்னணுவியல் துறை - (*Faculty of Electrical and Electronics Engineering*)
- இயந்திரவியல் மற்றும் தானுந்து பொறியியல் துறை - (*Faculty of Mechanical and Automotive Engineering Technology*)
- உற்பத்தி மற்றும் நுண் ஒளித்துகளியல் தொழில்நுட்ப துறை - (*Faculty of Manufacturing and Mechatronic Engineering Technology*)
- கணினியல் துறை - (*Faculty of Electrical and Electronics Computing*)
- நவீன மொழிகளுக்கான மையம் - (*Centre for Modern Languages*)
# மலேசிய பகாங் பல்கலைக்கழகம்

## இணைப் பல்கலைக்கழ்கங்கள்

- மலேசிய துன் உசேன் ஓன் பல்கலைக்கழகம் (UTHM)
- மலேசிய மலாக்கா தொழில்நுட்ப பல்கலைக்கழகம் (UTeM)
- மலேசிய பெர்லிஸ் பல்கலைக்கழகம் (UniMAP)
# இந்தியக் குடியரசின் 18வது அமைச்சரவை

2024 இந்திய பொதுத் தேர்தலில் ஆளும் பாரதிய ஜனதா கட்சி தலைமையிலான தேசிய ஜனநாயக கூட்டணி 292 தொகுதிகளில் வென்று இந்தியாவின் நடுவண் அரசின் ஆட்சியை தக்க வைத்துக் கொண்டுள்ளது. நரேந்திர மோடி மூன்றாவது முறையாக இந்தியப் பிரதமராகப் பதவியேற்றார். நரேந்திர மோடி தலைமையில் அமைந்த மத்திய அமைச்சரவை 10 சூன் 2024 அன்று பதவியேற்றது: அமைச்சரவையின் பதவிக்காலம் 10 சூன் 2024 முதல் 9 சூன் 2029 வரையாகும். அமைச்சரவைப் பட்டியல் பின்வருமாறு
# இந்தியக் குடியரசின் 18வது அமைச்சரவை

## நரேந்திர மோதியின் 3ஆம் அமைச்சரவை

### மத்திய இணை அமைச்சர்கள் (தனி பொறுப்புகளுடன்)

1. ராவ் இந்தர்ஜித் சிங் - புள்ளியியல், திட்டம் மற்றும் திட்ட அமலாக்கம் மற்றும் பண்பாட்டுத் துறை
1. ஜிதேந்திர சிங் - , பிரதமர் அலுவலகம், பணியாளர் துறை, பொதுமக்கள் குறை தீர்வு மற்றும் ஓய்வூதியம் மற்றும் அணுசக்தி துறை மற்றும் விண்வெளித் துறை
1. அர்ஜுன் ராம் மேக்வால் - சட்டம் & நீதி மற்றும் நாடாளுமன்ற விவகாரத் துறை
1. பிரதாப்ராவ் கண்பத்ராவ் ஜாதவ் (சிவ சேனா) - ஆயூஷ், சுகாதாரம் & குடும்ப நலம்
1. ஜெயந்த் சௌத்திரி - (இராஷ்டிரிய லோக் தளம்) - கல்வி மற்றும் திறன் மேம்பாடு & தொழில் முனைவோர் துறைகள்
# இந்தியக் குடியரசின் 18வது அமைச்சரவை

## நரேந்திர மோதியின் 3ஆம் அமைச்சரவை

### மத்திய இணை அமைச்சர்கள்

தனிப் பொறுப்பு அற்ற இராஜாங்க அமைச்சர்கள்:
1. ஜிதின் பிரசாதா - வணிகம் & தொழில், மிண்ணுவியல் மற்றும் தகவல் தொழில் நுட்பம்
1. சிறீபாத யசோ நாயக் - எரிசக்தி & புதிய மற்றும் புதுப்பிக்கத்தக்க சக்தி
1. பங்கஜ் சௌத்திரி - நிதி
1. கிஷன் பால் - கூட்டுறவு
1. ராம்தாஸ் அதவாலே (இந்தியக் குடியரசுக் கட்சி)- சமூக நீதி மற்றும் அதிகாரமளித்தல்
1. ராம்நாத் தாக்கூர் (ஐக்கிய ஜனதா தளம்) - வேளாண்மை & உழவர் நலன்
1. நித்தியானந்த ராய் - உள்துறை
1. அனுப்பிரியா பட்டேல் (அப்னா தளம் (சோனேலால்))- சுகாதாரம், குடும்ப நலம் மற்றும் இராசயனங்கள் & உரங்கள்
1. வி. சோமண்ணா - ஜல் சக்தி & இரயில்வே
1. சந்திர சேகர் பொம்மசானி - ஊரக வளர்ச்சி & தகவல் தொடர்பு
1. எஸ். பி. சிங் பாகேல் - மீன் வளம், கால்நடை வளர்ப்பு,பால் வளம் & பஞ்சாயத்து ராஜ்
1. சுசிறீ சோபா கரந்தஜெ - குறு, சிறு மற்றும் நடுத்தர தொழில்கள் மற்றும் தொழிலாளர் & வேலைவாய்ப்பு
1. பி. எல். வர்மா - நுகர்வோர் விவகாரங்கள், உணவு மற்றும் விநியோகம் மற்றும் சமூக நீதி & அதிகாரமளித்தல்
1. சாந்தனு தாக்கூர் - துறைமுகங்கள், கப்பல் போக்குவரத்து மற்றும் நீர்வழித் தடங்கள்
1. சுரேஷ் கோபி - பெட்ரோலியம் & இயற்கை எரிவாயு மற்றும் சுற்றுலா
1. லோ. முருகன் - செய்தி மற்றும் ஒலிபரப்பு மற்றும் நாடாளுமன்ற விவகாரங்கள்
1. அஜய் தம்தா - சாலைப் போக்குவரத்து & நெடுஞ்சாலைகள்
1. பண்டி சஞ்சய் குமார் - உள்துறை
1. கமலேஷ் பாஸ்வான் - ஊரக வளர்ச்சி
1. பகீரத் சௌத்திரி - வேளாண்மை & உழவர் நலன்
1. சதீஷ் சந்திர துபே - நிலக்கரி & சுரங்கங்கள்
1. சஞ்சய் சேத் - பாதுகாப்புத் துறை
1. ரவ்னீத் சிங் - உணவு பதப்படுத்தும் தொழில்கள் மற்றும் இரயில்வே
1. துர்காதாஸ் உய்க்கே - பழங்குடியினர் விவகாரங்கள்
1. ரக்சா நிகில் கட்சே - இளைஞர் விவகாரங்கள் & விளையாட்டு
1. சுகந்த மஜும்தார் -- கல்வி மற்றும் வடகிழக்கு பிரதேச மேம்பாடு
1. சாவித்திரி தாக்கூர் - மகளிர் மற்றும் குழந்தைகள் நலன்
1. தோக்கன் சாகு - வீட்டு வசதி & நகர்புற மேம்பாடு
1. ராஜ் பூசண் சௌத்திரி - ஜல் சக்தி
1. பூபதி ராஜு சீனிவாச வர்மா - கனரகத் தொழில்கள் & உருக்கு இரும்பு
1. ஹர்ச மல்ஹோத்திரா - பெருநிறுவனங்கள் விவகாரம் மற்றும் சாலைப் போக்குவரத்து & நெடுஞ்சாலைகள்
1. திருமதி. நிமுபென் ஜெயந்திபாய் பாம்பானியா - நுகர்வோர் விவகாரங்கள், உணவு & விநியோகம்
1. முரளிதர மகோல் - கூட்டுறவு, விமானப் போக்குவரத்து
1. ஜார்ஜ் குரியன் - சிறுபான்மையோர் விவகாரங்கள் & மீன் வளம், கால்நடைவளர்ப்பு மற்றும் பால் வளம்
1. பபித்திராமர்கெரிதா - வெளியுறவு விவகாரங்கள் & ஜவுளி
# தும்மெரில் ஓலைப்பாம்பு

**தும்மெரில் ஓலைப்பாம்பு** *(Oligodon sublineatus-ஓலிகோடான் சப்ளைனடசு*) என்பது இலங்கையில் காணப்படும் பின்புறக் கொம்பு கொண்ட ஓலைப்பாம்பின் ஒரு சிற்றினமாகும்.
# தும்மெரில் ஓலைப்பாம்பு

## விளக்கம்

தும்மெரில் ஓலைப்பாம்பின் உடல் ஓரளவு உருளை வடிவமாகவும், தடிமனாகவும் இருக்கும். தலை குறுகி மழுங்கிய வடிவமுடையது. முதுகுப்பகுதி இளஞ்சிவப்பு-பழுப்பு நிறத்தில் மூன்று பழுப்பு வரிசை அடையாளங்களுடன் காணப்படும். பொதுவாகக் கோடுகளிலிருந்து நேரியல் அடையாளங்களின் இரண்டு பக்கவாட்டு வரிசைக் கோடுகள் ஒன்றிணைந்து காணப்படும். தொடர்ச்சியற்ற புள்ளிகளின் வரிசை மையத்தில் தொடங்கி குதத்தில் முடிவடைகிறது.
# தும்மெரில் ஓலைப்பாம்பு

## பரவல்

தும்மெரில் ஓலைப்பாம்பு இலங்கையின் சமவெளிகள் மற்றும் நடு மலைகளில் காணப்படும் பொதுவான சிற்றினமாகும். உள்நாட்டிற்குள்ளும் பரவலாகக் காணப்படுகிறது. மத்திய மலைகளில் உள்ள களுதாரா, மதுகம, கமடுவா மற்றும் நக்கில்ஸ் மலைத்தொடர், கொத்மலை, இரத்னபுரா, வெலிகல்லா, நீர்கொழும்பு, நவாளா, கம்பளை, பேராதெனியா மற்றும் கண்டி போன்ற இடங்களிலும், தீவின் வறண்ட வடக்குப் பகுதிகளிலும் இது அறியப்படுகிறது.
# தும்மெரில் ஓலைப்பாம்பு

## சூழலியல்

பெரும்பாலும் மனித வாழ்விடத்திற்குள் நுழையும் தும்மெரில் ஓலைப்பாம்பு அடர்வற்ற காடுகளில் காணப்படுகிறது. மேலும் வழக்கமாக 1200 மீட்டர் உயரத்தில் இலைக் குப்பைகளின் கீழ் மறைந்து காணப்படுகிறது. பகலிலும், அந்தி நேரத்திலும், குறிப்பாக இரவு நேரத்திலும் சுறுசுறுப்பாகச் செயல்படும் தன்மையுடையது. அச்சுறுத்தப்படும்போது, இப்பாம்பு தன் உடலைத் தட்டையாக்கிக்கொள்ளும். ஆனால் கடிக்க முயற்சிக்காது. கூர்மையான பற்கள் ஊர்வன முட்டைகளை வெட்டுவதற்கு ஏற்றதாக அமைந்துள்ளது. சிறிய பல்லிகளின் முட்டைகளை உட்கொள்ளப்படுகின்றன.
# யாழ்ப்பாணச் சமர் (2006)

**யாழ்ப்பாணச் சமர்** (*Battle of Jaffna (2006)*) என்பது 2006 ஆம் ஆண்டு ஆகத்து மற்றும் அக்டோபர் மாதங்களில் யாழ்ப்பாணக் குடாநாட்டடுக்காக இரண்டு கட்டங்களாக நடந்த சண்டையாகும். ஈழப் போர் தொடங்கியதில் இருந்து இது குடாநாட்டுக்கான நான்காவது போராகும்.
# யாழ்ப்பாணச் சமர் (2006)

## முன்நிகழ்வு

2006 ஆம் ஆண்டின் தொடக்கத்தில் இலங்கை அரசுக்கும் விடுதலைப் புலிகளுக்கும் இடையிலான அமைதிப் பேச்சுக்கள் முறிவடைந்த நிலையில், இரு தரப்பினரும் இடையில் அப்போது மீண்டும் பகைமை உருவாகிவர்ந்தது. மே 25 அன்று சார்லஸ் அந்தோனி படையணியின் முன்னாள் தளபதி லெப்டினன்ட் கோணல் வீரமணி தற்செயலாக ஏற்பட்ட ஒரு வெடிப்பில் இறந்ததினால் விடுதலைப் புலிகள் சற்று பின்னடைவை சந்தித்தனர். வீரமணி இறப்பதற்கு சில நாட்களுக்கு முன்னர், இலங்கை படையினர் புலிகளின் நிலைகளை நோக்கி கற்களை வீசியும் துப்பாக்கிச் சூடு நடத்தியும் புலிகளை சண்டைக்குத் தூண்டிவிடுவதாக முறையிட்டார்.
# யாழ்ப்பாணச் சமர் (2006)

## சமர்

### விடுதலைப் புலிகளின் தாக்குதல்

முதல் உலகப் போரைப் போன்ற முட்டுக்கட்டை நிலையிலிருந்த ஆறு ஆண்டுகளுக்குப் பிறகு, 2006, ஆகத்து, 11 அன்று, யாழ்ப்பாணக் குடாநாட்டை கட்டுப்பாட்டுக்குள் கொண்டவர சண்டை புதுப்பிக்கப்பட்டது. 2000 ஆம் ஆண்டின் முற்பகுதியில் புலிகள் ஆனையிறவுத் தளத்தை கைப்பற்றிய பின்னர், யாழ்ப்பாணக் குடாநாட்டின் பிரதான நிலப்பரப்பு இலங்கையின் மற்ற பகுதிகளிலிருந்து தரைவழியாக துண்டிக்கப்பட்டிருந்தது. இதனால் யாழ் தீபகற்பத்துக்கு தேவைப்பட்ட பொருட்களையும், புதிய துருப்புக்களையும் கடல் அல்லது வான் வழியாகவே கொண்டு செல்லவேண்டிய நிலை இருந்தது.  
திருகோணமலையில் உள்ள பிரதான இலங்கை கடற்படைத் தளத்தின் (சீன விரிகுடா) மீது விடுதலைப் புலிகள் முன்னெச்சரிக்கை தாக்குதலை நடத்தினர். குறைந்தது ஓரிரு வாரங்களாவது கடற்படைத் தளத்தைக் கைப்பற்றி அதன் மூலம் யாழ்ப்பாணக் குடாநாட்டில் உள்ள 40000 துருப்புக்களுக்கான அத்தியாவசியப் பொருள் போக்குவரத்தைத் துண்டிப்பதே இந்தத் தாக்குதலின் நோக்கமாக இருந்தது. திருகோணமலை துறைமுகத்திற்கு எதிரான பெரும் தாக்குதலுக்கு உடனடி எதிர்த் தாக்குதலைச் சந்தித்த புலிகள் பல நாட்கள் சண்டைக்குப் பின்னர் பெரும் உயிரிழப்புகளுடன் பின்வாங்க வேண்டிய நிலைக்கு ஆளாயினர். அந்தத் தாக்குதல் தோல்வியடைந்தாலும், முகமாலை மற்றும் நாகற்கோவிலில் உள்ள பாதுகாப்பு எல்லைக் கோடுகளின் மீது புலிகள் முன்னோக்கி பாரிய தரைப்படைத் தாக்குதலை நடத்தினர்.  
துவக்கத்தில் புலிகள் இலங்கை இராணுவ நிலைகளை உடைத்து வடக்கே யாழ்ப்பாணத்தை நோக்கி முன்னேறினர், ஆனால் 10 மணிநேர கடுமையான சண்டைக்குப் பிறகு அவர்கள் எதிர்த்தாக்குதலை எதிர்கொண்டு பழைய நிலைக்குத் திரும்பினர். ஆகத்து 16-ம் தேதிக்குள் 5 நாட்கள் மட்டுமே நடந்த சண்டையில் 700 போராளிகளும் 150 வீரர்களும் கொல்லப்பட்டதாகவும், 300 வீரர்கள் காயமடைந்ததாகவும் இலங்கை அரசு கூறியது.  
விடுதலைப் புலிகள் சார்ள்ஸ் ஆண்டனி படையணி மற்றும் ஜெயந்தன் படையணி ஆகிய துருப்புக்களுடன் எல்லைக் கோட்டுப் பகுதியில் பல சிறிய அளவிலான தாக்குதல்களை மேற்கொண்டனர். ஆனால் பலத்த எதிர்த்தாக்குதலை சந்தித்தனர். வார இறுதியில் புலிகள் தங்களின் முந்தைய பாதுகாப்பு எல்லைக் கோடுகளில் தங்களை நிலைநிறுத்திக் கொண்டனர். அடுத்த இரு மாதங்களில் இரு தரப்பினருக்கும் இடையே சிறிய மோதல்கள் தொடர்ந்து நடந்தன. அந்த நேரத்தில், விக்டர் கவசவாகன எதிர்ப்புப் பிரிவின் தளபதி லெப்டினன்ட் கேணல் அக்பர், ஒக்டோபர் 7 ஆம் நாள் முகமாலையில் பாதுகாப்பு எல்லையை ஆய்வு செய்த போது, தற்செயலாக இலங்கை இராணுவம் வீசிய ஷெல் தாக்குதலால் கொல்லப்பட்டதால், புலிகள் மற்றொரு பின்னடைவைச் சந்தித்தனர்.
# யாழ்ப்பாணச் சமர் (2006)

## சமர்

### இலங்கை இராணுவத் தாக்குதல்

அக்டோபர் 11 அன்று, இலங்கை இராணுவத்தின் 53 வது மற்றும் 55 வது பிரிவுகள் புலிகளின் முதல் தற்காப்புப் படையை நோக்கி கூட்டாக முன்னணித் தாக்குதலை நடத்தின. இலங்கை அரசபடைத் துருப்புக்கள் கனரக இயந்திர துப்பாக்கி மற்றும் ஆர்பிஜி துப்பாக்கியால் தாக்கி "ஆள் இல்லா நிலத்துக்குள்" சில நூறு மீட்டர் மட்டுமே முன்னேறினர். அடுத்த நாள் இலங்கை இராணுவத்தின் தாக்குதல் முறியடிக்கப்பட்டது. இதன் விளைவாக நான்கு ஆண்டுகளில் இல்லாத அளவில் இராணுவம் மிகப்பெரிய உயிர் மற்றும் உபகரணங்கள் இழந்தது. இதில் 129 வீரர்கள் கொல்லப்பட்டு, 519 பேர் காயமடைந்தனர், ஆறு கவச வாகனங்கள், நான்கு டி -55 கவசவாகனங்கள், இரண்டு பி. எம். பி. எஸ். எனப்படும் போர் வாகனங்கள் அழிக்கப்பட்டன அல்லது சேதமடைந்தன. கெமுனு கண்காணிப்பு படையினரிடமிருந்து 16 பல்நோக்கு இயந்திர துப்பாக்கிகள் (எம்பிஎம்கள்), 4 ரொக்கட் உந்து குண்டுகள் (ஆர்பிஜிகள்), ஒரு கிரனேட் லாஞ்சர், ஒரு இலகு கவசவாகன எதிர்ப்பு ஆயுதம், 98 துப்பாக்கிகள் மற்றும் பெருமளவிலான வெடிமருந்துகளையும் புலிகள் கைப்பற்றினர். இரண்டு பிரிவுகளிலிருந்தும் இறந்த துருப்புக்களில் பெரும்பாலானவர்கள் ஜெமுனு கண்காணிப்பு படையணியைச் சேர்ந்தவர்களாவர். போராளிகள் தாங்கள் 22 போராளிகளை மட்டுமே இழந்ததாகக் கூறினர், அதே நேரத்தில் 400 பேரைக் கொன்றதாக இராணுவம் கூறியது, ஆயினும்கூட, இராணுவம் பின்னடைவை சந்தித்தது. இதன் போது சுற்றிவளைக்கப்பட்டு பிடிபட்ட ஒரு பிரிவைச் சேர்ந்த 74 இராணுவத்தினரை புலிகள் படுகொலை செய்ததாக இராணுவம் குற்றம் சாட்டியது. புலிகள் அதை மறுத்தனர்.
# யாழ்ப்பாணச் சமர் (2006)

## பின்விளைவுகள்

இறந்தவர்கள், காயமடைந்தவர்களின் எண்ணிக்கை எதுவாக இருந்தாலும், இரு தரப்பும் இதில் எந்த முன்னேற்றத்தையும் பெறவில்லை, மேலும் இரு தரப்பும் போரின் முடிவில் அவர்கள் தொடங்கிய இடத்திற்கே திரும்பி வந்தனர். மொத்தத்தில், ஆகத்து 11 முதல் அக்டோபர் 29 வரையிலான காலகட்டத்தில் 300க்கும் மேற்பட்ட இராணுவ வீரர்களும், 700-1,000 விடுதலைப் புலிகளும் கொல்லப்பட்டதாக இலங்கை அரசு கூறியது.
# கருப்பு குருட்டுப்பாம்பு

**கருப்பு குருட்டுப்பாம்பு** என்று அழைக்கப்படும் ***ஜெர்கோபிலசு அட்டர்*** (*Gerrhopilus ater*), *ஜெர்கோபிடே* குடும்பத்தைச் சேர்ந்த ஒரு பாம்பு சிற்றினம் ஆகும். இவை சுமாத்திரா தீவில் காணப்படுகிறது.
# கருப்பு குருட்டுப்பாம்பு

## துணையினங்கள்

கருப்பு குருட்டுப்பாம்பி சிற்றினத்தின் கீழ் இரண்டு துணையினங்கள் உள்ளன. அவை:  
- *ஜெ. அ. அட்டர்*  
- *ஜெ. அ. சூத்துராலிசு*
# பெடோமி புழுப்பாம்பு

**பெடோமி புழுப்பாம்பு** (*Beddome's worm snake-ஜெர்கோபிலசு பெடோமி*) என்பது *ஜெரோபிலிடே* குடும்பத்தைச் சேர்ந்த நச்சற்ற குருட்டுப் பாம்பு சிற்றினமாகும். இந்தச் சிற்றினமானது தென்னிந்தியாவைத் தாயகமாகக் கொண்டது. தற்போது இச்சிற்றினத்தின் கீழ் துணையினம் எதுவும் அங்கீகரிக்கப்படவில்லை.
# பெடோமி புழுப்பாம்பு

## சொற்பிறப்பியல்

*ஜெ. பெடோமி* என்பது இங்கிலாந்து தரைப்படை அதிகாரியும் தாவரவியலாளருமான ரிச்சர்ட் என்றி பெடோம் (1830-1911) என்பவரின் நினைவாக இடப்பட்டது.
# பெடோமி புழுப்பாம்பு

## புவியியல் வரம்பு

பெடோமி புழுப்பாம்பு தென்னிந்தியாவில் மேற்குத் தொடர்ச்சி மலையிலும், கிழக்கத்திய இந்தியாவில் விசாகப்பட்டினம் அருகிலுள்ள கிமெடி மலைகளிலும் காணப்படுகிறது.  
இதனுடைய வட்டார வகை "இந்தியத் தீபகற்பத்தின் மலைகள்... கிமெடி மலைகள், (விசாகப்பட்டினம் மாவட்டம்) மற்றும் 2000 முதல் 5000 அடிக்கு இடையில் உள்ள ஆனைமலை மற்றும் திருவிதாங்கூர் மலை" ஆகும்.
# பெடோமி புழுப்பாம்பு

## இனப்பெருக்கம்

*ஜெ பெடோமி* முட்டையிட்டு இனப்பெருக்கம் செய்யக்கூடியது.
# கர்கோன் மக்களவைத் தொகுதி

**கார்கோன் மக்களவைத் தொகுதி** (*Khargone Lok Sabha constituency*) என்பது மத்திய இந்திய மத்தியப் பிரதேச மாநிலத்தில் உள்ள 29 மக்களவைத் தொகுதிகளில் ஒன்றாகும். இந்தத் தொகுதி 1962இல் உருவாக்கப்பட்டது. இது பட்டியல் இனத்தினருக்காக ஒதுக்கப்பட்டுள்ளது. இத்தொகுதி பர்வானி மாவட்டம் முழுமையினையும் கர்கோன் மாவட்டத்தின் ஒரு பகுதியையும் உள்ளடக்கியது.
# கர்கோன் மக்களவைத் தொகுதி

## சட்டமன்றத் தொகுதிகள்

தற்போது, கர்கோன் மக்களவைத் தொகுதி பின்வரும் எட்டுச் சட்டமன்றத் தொகுதிகளைக் கொண்டுள்ளது.
| 183 | மகேஷ்வர் (ப/இ) | கர்கோன் | ராஜ்குமார் மெவ் |
| --- | --- | --- | --- |
| 184 | கசரவாட் | சச்சின் யாதவ் |  |
| 185 | கர்கோன் | பால்கிருஷ்ணன் படிதார் |  |
| 186 | பகவான்புரா (ப/கு) | கேதார் சித்தபாய் தாவர் |  |
| 187 | செந்தவா (ப/கு) | பர்வானி | மோன்டு சோலங்கி |
| 188 | ராஜ்பூர் (ப/கு) | பாலா பச்சன் |  |
| 189 | பான்செமல் (ப/கு) | சியாம் பார்டே |  |
| 190 | பர்வானி (ப/கு) | ராஜன் மண்லோய் | } |
# கர்கோன் மக்களவைத் தொகுதி

## நாடாளுமன்ற உறுப்பினர்கள்

| 1962 | இராமச்சந்திர படே | பாரதிய ஜனதா கட்சி |
| --- | --- | --- |
| 1967 | சசி பூசண் | இந்திய தேசிய காங்கிரசு |
| 1971 | இராமச்சந்திர படே | பாரதிய ஜனதா கட்சி |
| 1977 | இராமேசுவர் படிதார் | ஜனதா கட்சி |
| 1980 | சுபாஷ் யாதவ் | இந்திய தேசிய காங்கிரஸ் (ஐ.) |
| 1984 | இந்திய தேசிய காங்கிரசு |  |
| 1989 | இராமேசுவர் படிதார் | பாரதிய ஜனதா கட்சி |
| 1991 |  |  |
| 1996 |  |  |
| 1998 |  |  |
| 1999 | தாராசந்த் படேல் | இந்திய தேசிய காங்கிரசு |
| 2004 | கிருஷ்ண முராரி மோகே | பாரதிய ஜனதா கட்சி |
| 2007^ | அருண் சுபாஷ்சந்திர யாதவ் | இந்திய தேசிய காங்கிரசு |
| 2009 | மகான்சிங் சோலங்கி | பாரதிய ஜனதா கட்சி |
| 2014 | சுபாஷ் படேல் |  |
| 2019 | கஜேந்திர சிங் படேல் |  |
| 2024 | } |  |
^ இடைத்தேர்தல்
# 1,9-நோனேண்டையால்

**1,9-நோனேண்டையால்** (*1,9-Nonanediol*) என்பது C<sub>9</sub>H<sub>20</sub>O<sub>2</sub> என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். நோனாமெத்திலீன் கிளைக்கால் என்ற பெயராலும் அழைக்கப்படும் இச்சேர்மம் ஒரு டையால் வகை வேதிப்பொருளாகும். இதன் வேதியியல் அமைப்பு வாய்ப்பாடை HO(CH<sub>2</sub>)<sub>9</sub>OH என்று எழுதலாம். நிறமற்று திண்மநிலையில் காணப்படும் இச்சேர்மம் தண்ணீரில் சிறிதளவு கரையும். ஆனால் எத்தனாலில் எளிதில் கரையும். டிரையெத்தில்சிலில் ஐதரோடிரையாக்சைடுடன் இலித்தியம் அலுமினியம் ஐதரைடையும் மெத்தில் ஓலியேட்டையும் சேர்த்து வினைபுரியச் செய்தும் இதை தயாரிக்கலாம்.
# 1,9-நோனேண்டையால்

## பயன்கள்

1,9-நோனேண்டையால் சில பலபடிகள் தயாரிப்பில் ஓர் ஒருமமாகப் பயன்படுத்தப்படுகிறது. அரோமாட்டிக் வேதிப்பொருள்கள் மற்றும் மருந்துத் தொழிலில் இது ஓர் இடைநிலை வேதிப் பொருளாகவும் பயன்படுத்தப்படுகிறது.
# மகன்சிங் சோலங்கி

**மகன்சிங் சோலங்கி** (Makhansingh Solanki-பிறப்பு மார்ச் 1,1952, கிராமம் தான், பட்வானி மாவட்டம்) பாரதிய ஜனதா கட்சி சேர்ந்த இந்திய அரசியல்வாதியும் இந்திய மக்களவை மேனாள் உறுப்பினரும் ஆவார். 2009 இந்தியப் பொதுத் தேர்தலில் இவர் மத்தியப் பிரதேசத்தின் கர்கோன் மக்களவை தொகுதியிலிருந்து 15வது மக்களவைக்கு உறுப்பினராகத் தேர்ந்தெடுக்கப்பட்டார்.  
சோலங்கி அரசியல் மற்றும் சமூக சேவகர் ஆவார். இவர் பட்வானியில் வசிக்கிறார்.
# கொரியத் தொழிலாளர் கட்சி

**கொரியத் தொழிலாளர் கட்சி** (*Workers' Party of Korea*) என்பது கொரிய சனநாயக மக்கள் குடியரசின் ஒரே ஆளும் கட்சியாகும், இந்நாடு பொதுவாக வட கொரியா என்று அழைக்கப்படுகிறது. வட கொரியத் தொழிலாளர் கட்சி, தென் கொரியத் தொழிலாளர் கட்சி ஆகியவற்றுக்கு இடையேயான இணைப்பிலிருந்து 1949 இல் இக்கட்சி நிறுவப்பட்டது, கொரியத் தொழிலாளர் கட்சி கொரியாவில் செயல்படும் பழமையான கட்சியாகும். இது கொரிய மக்கள் இராணுவம், வட கொரிய ஆயுதப் படைகளையும் கட்டுப்படுத்துகிறது. கொரியத் தொழிலாளர் கட்சியானது உச்ச மக்கள் பேரவையில் அதிக பிரதிநிதித்துவம் உள்ள மிகப் பெரிய கட்சியாக உள்ளது, கொரியத் தொழிலாளர் கட்சிக்கு முற்றிலும் அடிபணிந்த மற்ற இரண்டு சட்டக் கட்சிகளுடன் இணைந்து பேரவையில் செயல்படுகிறது கொரியத் தொழிலாளர் கட்சியின் "முன்னணி பங்கை" அவர்களது இருப்புக்கான நிபந்தனையாக ஏற்க வேண்டும்.  
கொரியத் தொழிலாளர் கட்சியானது கொரியக் குடியரசில் (தென் கொரியா) தேசிய பாதுகாப்புச் சட்டத்தின் கீழ் தடைசெய்யப்பட்டுள்ளது. இத்தடை ஐக்கிய நாடுகள் அவை, ஐரோப்பிய ஒன்றியம், ஆத்திரேலியா, அமெரிக்கா ஆகிய நாடுகளால் அங்கீகரிக்கப்பட்டுள்ளது.  
அதிகாரப்பூர்வமாக, கொரியத் தொழிலாளர் கட்சி என்பது கிம் இல் சுங், கிம் ஜொங் இல் ஆகியோரின் கருத்துக்களின் தொகுப்பான கிமில்சுங்கிசம்-கிம்ஜோங்கிலிசத்தால் வழிநடத்தப்படும் ஒரு பொதுவுடைமை<nowiki/>க் கட்சியாகும். கிம் இல் சுங்கின் சித்தாந்தமான *சூசேக்கு* கட்சி உறுதிபூண்டுள்ளது, இது பிரபலமான முயற்சிகள் மூலம் தேசிய சுதந்திரத்தையும் வளர்ச்சியையும் ஊக்குவிக்கிறது. *சூசே* முதலில் மார்க்சியம்-லெனினிசத்தின் கொரிய விளக்கமாக வழங்கப்பட்டாலும், கட்சி இப்போது இதை ஒரு சுதந்திரமான தத்துவமாக முன்வைக்கிறது. கொரியத் தொழிலாளர் கட்சி இதன் அரசியல் சிந்தனையின் இறுதி ஆதாரமாக ஆளும் கிம் குடும்பத்தை அங்கீகரிக்கிறது. 2012 இல் நடைபெற்ற நான்காவது கட்சி மாநாட்டில், கட்சி விதிகளில் திருத்தம் கொண்டு வரப்பட்டது, இது "கிமில்சுங்கிசம்-கிம்ஜோங்கிலிசம் தான் கட்சியின் ஒரே வழிகாட்டும் யோசனை" என்று குறிப்பிடப்படுகிறது. தேசிய பாதுகாப்பு ஆணையத்தின் தலைவராக ஆட்சி செய்த கிம் ஜொங் இல் கீழ், *சோங்குன்* அல்லது 'முதலில் இராணுவம்' என்ற இராணுவவாத அரசியலுக்கு ஆதரவாக சில பொதுவுடமைக் கோட்பாடுகள் கட்சி ஆவணங்களில் இருந்தும், நாட்டு ஆவணங்களில் இருந்தும் சீராக நீக்கப்பட்டது. தொழிலாள வர்க்கத்தை விட இராணுவமே அரசியல் அதிகாரத்தின் தளமாக நாட்டிலும் கட்சியிலும் நிறுவப்பட்டது. இருப்பினும், இவரது வாரிசான கிம் ஜொங்-உன் 2021 இல் இந்த நிலையை மாற்றினார், கட்சியின் அரசியல் வழிமுறையாக *சோங்குனுக்குப்* பதிலாக "முதலில் மக்கள் அரசியல்" கோட்பாட்டை கையில் எடுத்து பொதுவுடமை சித்தாந்தத்திற்கான கட்சியின் உறுதிப்பாட்டை மீண்டும் உறுதிப்படுத்தினார். கட்சி விதிகளில் இராணுவம் முதல் அரசியலுக்கு (*சோங்குன்*) பதிலாக மக்கள் முதல் அரசியலுக்கு அதிகளவில் மாற்றினார்.
# தக்கியுதீன் அப்துல் வாஹித்

**தக்கியுதீன் அப்துல் வாஹித்** (Thakiyudeen Abdul Wahid) ஒரு இந்திய தொழில்முனைவோர் மற்றும் விமானி ஆவார். நாட்டின் முதல் திட்டமிடப்பட்ட தனியார் விமான நிறுவனமான, (இப்போது செயல்படாத) ஈஸ்ட்-வெஸ்ட் ஏர்லைன்ஸின் நிறுவனர் மற்றும் நிர்வாக இயக்குநராக இருந்தார். அவர் 1995 நவம்பர் 13 அன்று கொலை செய்யப்பட்டார்..
# தக்கியுதீன் அப்துல் வாஹித்

## ஆரம்ப கால வாழ்க்கை

வாஹித் கேரளாவில் திருவனந்தபுரம் அருகே உள்ள ஓடயம் கிராமத்தில் பிறந்தார். சாதாரண கல்விப் பின்னணி கொண்ட இவர், 9ம் வகுப்பு வரை படித்தவர்.
# தக்கியுதீன் அப்துல் வாஹித்

## தொழில்

வளைகுடா நாடுகளுக்கு வேலைவாய்ப்புகளுக்காக செல்பவர்களுக்காக மும்பையின் தாதரில் தனது சகோதரர்களுடன் பயண நிறுவனத்தில் தனது வணிக வாழ்க்கையைத் தொடங்கினார். 1992 இல் அப்போதைய இந்திய அரசாங்கம் விமானத் துறையில் மேற்கொண்ட சீர்திருத்தியதின் விளைவாக, அவர் திருவனந்தபுரத்தினை தலைமையிடமாகக் கொண்டு ஈஸ்ட்-வெஸ்ட் ஏர்லைன்ஸைத் தொடங்கினார். ஈஸ்ட்-வெஸ்ட் ஏர்லைன்ஸ் 28 பிப்ரவரி 1992 அன்று வணிக நடவடிக்கைகளைத் தொடங்கியது.  
1995 இல் அவர் இறந்த பிறகு 1996 இல் விமான நிறுவனம் அதன் செயல்பாடுகளை நிறுத்தியது.
# தக்கியுதீன் அப்துல் வாஹித்

## இறப்பு

மும்பையில் உள்ள அவரது அலுவலகத்திற்கு அருகில் 1995 நவம்பர் 13 அன்று வாஹித் சுட்டுக் கொல்லப்பட்டார்.
# இராமச்சந்திர படே

**இராமச்சந்திர படே** (*Ramchandra Bade*) என்பவர் பாரதிய ஜனதா கட்சி (முந்தைய பாரதிய ஜனசங்கம்) சேர்ந்த இந்திய அரசியல்வாதியும் மேனாள் மக்களவை உறுப்பினரும் ஆவார்.  
இவர் மத்திய பாரத்தின் சட்டமன்றத்திற்கும் (இப்போது மத்தியப் பிரதேசம்), இந்திய நாடாளுமன்றத்தின் கீழ் சபையான மக்களவை கர்கோன் மக்களவைத் தொகுதியிலிருந்து 1962 மற்றும் 1971 ஆகிய ஆண்டுகளில் நடைபெற்ற பொதுத் தேர்தல் மூலம் தேர்ந்தெடுக்கப்பட்டார்.
# ஜனமித்திரன்

**ஜனமித்திரன்** என்பது பிரித்தானிய இந்தியாவின், சுதேச சமஸ்தானமான புதுக்கோட்டை நாட்டிலிலிருந்து வெளியான முதல் தமிழ் இதழாகும். இது 1925, அக்டோபர், 17 முதல் வார இதழாக புதுக்கோட்டையிலிருந்து வெளிவந்தது. இந்த இதழின் ஆசிரியராக பி. எஸ். பாலசுப்பிரமணிய அய்யர் இருந்தார். இவர் புதுக்கோட்டையில் ஜனமித்திரன் என்ற அச்சகத்தை முதலில் துவக்கினார். அந்த அச்சகத்திலிருந்து இந்த இதழைக் கொண்டுவந்தார். இந்த இதழில் 1927 செப்டம்பர் 21 அன்று புதுக்கோட்டைக்கு காந்தியடிகள் வந்தது, அப்போது இருந்த புதுக்ககோட்டை சட்டமன்றத்துக்கு தேர்தல் நடைபெற்றது போன்ற வரலாற்றுச் செய்திகள் இடம்பெற்றன.
# ஜனமித்திரன்

## வரலாறு

ஜனமித்திரன் இதழானது புதுக்கோட்டை சமஸ்தான அரசு நிகழ்வுகளை வெளியிட்டு வந்தது. புதுக்கோட்டை மனரான மார்த்தாண்ட பைரவ தொண்டைமான் ஆத்திரேலியப் பெண்ணை மணந்து அதனால் ஏற்பட்ட எதிர்ப்பினால் மன்னர் பதவியைத் துறந்தார். ஒரு கட்டத்தில் அவரது மகனான சிட்னி மார்தாண்டனுக்கு மன்னராக பட்டம் சூட்டவேண்டும் என்ற சமஸ்தானம் இறங்கிய நிலையில். அதை எதிர்த்து ஜனமித்திரன் எழுதி வந்தது.  
இதனால் ஆத்திரம் கொண்ட சமஸ்தானம், இதழின் மீது வழக்குத் தொடர்ந்தது, இதழை தடை செய்தது. மேலும் இதழின் கௌரவ ஆசிரியரான எஸ். விசுவநாத அய்யரைக் கைது செய்து சிறையில் அடைத்தது. அமர்வு நீதி மன்றத்தில் அரசு வழக்கறிஞராக இருந்து இதழ் நடத்தியது தவறு என்று தண்டணையும் அபராதமும் விதிக்கபட்டது. மேலு முறையீட்டில் தலைமை நீதியரசர் அந்தத் தீ்ர்ப்பு இரத்து செய்யபட்டது. வழக்குளில் இருந்து தீர்வு கிடைத்த பிறகு பொருளாதார நெருக்கடியால் இதழ் வெளிவருவதில் முட்டுக்கட்டை ஏற்பட்டது. பின்னர் சமஸ்தானத்துக்கு வெளியே உள்ள வாசகர்களின் உதவியால் இதழ் மீண்டும் வெளியானது. கடைசியில் பொருளாதார நெருக்கடி போன்ற காரணங்களினால் 1939 ஆம் ஆண்டோடு இதழ் நிறுத்தப்பட்டது.
# மலாயா பல்கலைக்கழக மருத்துவ மையம்

**மலாயா பல்கலைக்கழக மருத்துவ மையம்** (மலாய்:*Pusat Perubatan Universiti Malaya* (**PPUM**); ஆங்கிலம்:*University of Malaya Medical Centre*) (**UMMC**) என்பது மலேசியா, கோலாலம்பூரில் அமைந்துள்ள மலாயா பல்கலைக்கழகத்தின் மருத்துவ மையம் ஆகும். முன்பு **பல்கலைக்கழக மருத்துவமனை** (*University Hospital*) (**UH**) என்று அழைக்கப்பட்டது.  
இந்த மருத்துவமனைக்கு மலேசிய அரசாங்கம் நிதியுதவி வழங்குகிறது. இது ஒரு பயிற்சி மருத்துவமனை மற்றும் நிபுணத்துவ மருத்துவமனை ஆகும். கோலாலம்பூரின் தென்மேற்குப் பகுதியில் பந்தாய் டாலாம் எனும் இடத்தில் உள்ளது.  
செப்டம்பர் 1962-இல் மலாயா பல்கலைக்கழகத்தின் ஒரு பகுதியாக இந்த மருத்துவமனை நிறுவப்பட்டது. தற்போது உலகின் பல்வேறு நாடுகளைச் சேர்ந்த நிபுணத்துவ மருத்துவர்கள், பயிற்சிகளைப் பெறுவதற்கு இந்த மருத்துவமனையில் சிறப்பு வசதிகள் வழங்கப்பட்டு உள்ளன.
# மலாயா பல்கலைக்கழக மருத்துவ மையம்

## பொது

இந்த மருத்துவமனை, மலாயா பல்கலைக்கழக மருத்துவத் துறைக்கான பயிற்சி மருத்துவமனையாகச் செயல்படுகிறது. மேலும் இது மலேசியாவின் மிகப்பெரிய; பழைமையான கற்பித்தல் மருத்துவமனை; மற்றும் மலேசியாவின் இரண்டாவது பெரிய மருத்துவமனையாகும்.  
மலாயா பல்கலைக்கழகம் 1949-ஆம் ஆண்டு அக்டோபர் 8-ஆம் தேதி சிங்கப்பூரில் நிறுவப்பட்டது. மலாயா மற்றும் சிங்கப்பூர் கூட்டமைப்பு ஆகியவற்றின் உயர் கல்வித் தேவைகளுக்கு சேவை செய்வதற்காக ஒரு தேசிய நிறுவனமாக மலாயா பல்கலைக்கழகம் நிறுவப்பட்டது.
# மலாயா பல்கலைக்கழக மருத்துவ மையம்

## பொது

### ஏழாம் எட்வர்ட் மருத்துவக் கல்லூரி

மலாயா பல்கலைக்கழகத்தின் முன்னோடிப் பல்கலைக்கழகமான மன்னர் ஏழாம் எட்வர்ட் மருத்துவக் கல்லூரி, 28 செப்டம்பர் 1905 அன்று சிங்கப்பூரில் நிறுவப்பட்டது. அப்போது சிங்கப்பூர் பிரித்தானியப் பேரரசின் ஒரு பகுதியாக இருந்தது.  
அக்டோபர் 1949-இல், மன்னர் ஏழாம் எட்வர்ட் மருத்துவக் கல்லூரியும்; ராபிள்ஸ் கல்லூரியும் இணைக்கப்பட்டதும், புதிய பல்கலைக்கழகமாக மலாயா பல்கலைக்கழகம் உருவானது. 15 சனவரி 1959-இல் மலாயா பல்கலைக்கழகத்தின் இரண்டு தன்னாட்சி பிரிவுகள்; ஒன்று சிங்கப்பூரிலும் மற்றொன்று கோலாலம்பூரிலும் அமைக்கப்பட்டன.
# மலாயா பல்கலைக்கழக மருத்துவ மையம்

## பொது

### செவிலியர் பற்றாக்குறை

1960-ஆம் ஆண்டில், இந்த இரண்டு பிரிவுகளும் தன்னாட்சி மற்றும் தனி தேசியப் பல்கலைக்கழகங்களாக மாற வேண்டும் என்று மலேசிய அரசாங்கம் கருதியது. 1961-ஆம் ஆண்டு மலேசிய அரசியலமைப்பின் கீழ், 1962 சன்வரி 1-ஆம் தேதி மலாயா பல்கலைக்கழகம் நிறுவப்பட்டது. 2012-ஆம் ஆண்டில், மலேசிய உயர்க் கல்வி அமைச்சினால் மலாயா பல்கலைக்கழகத்திற்குத் தன்னாளுமைத் தகுதி வழங்கப்பட்டது.  
1966 டிசம்பரில் மலாயா பல்கலைக்கழக மருத்துவமனையின் முதன்மைக் கட்டிடம் கட்டி முடிக்கப்பட்டது. ஆயினும், செவிலியர் பற்றாக்குறையால் மருத்துவமனையை முறையாக இயக்குவதும்; புதிய நோயாளிகள் கூடங்களைத் திறப்பதும் மெதுவாகத் தொடர்ந்தன. முதல் நோயாளிகள் மார்ச் 1967-இல் அனுமதிக்கப்பட்டனர்.
# மலாயா பல்கலைக்கழக மருத்துவ மையம்

## பொது

### டாக்டர் டி.ஜே. தனராஜ்

1968 ஆகஸ்ட் 5-இல் மலாயா பல்கலைக்கழக மருத்துவமனை என்பது மலாயா பல்கலைக்கழக மருத்துவ மையம் என பெயர் மாற்றம் கண்டது. 1969-ஆம் ஆண்டின் இறுதியில், மலாயா பல்கலைக்கழக மருத்துவமனையில் 758 படுக்கைகள் இருந்தன. 1974-இல், மேலும் 112 படுக்கைகளைக் கொண்ட புதிய நோயாளிக் கூடம் (வார்டு) கட்டப்பட்டது. அந்தக் கட்டத்தில் பல்கலைக்கழக மருத்துவமனையில் மொத்தம் 870 படுக்கைகள் இருந்தன. தற்போது இந்த மருத்துவ மையத்தில் 44 நோயாளி கூடங்களும்; 1,617 படுக்கைகளும் உள்ளன.  
1 பிப்ரவரி 1963 அன்று டாக்டர் டி.ஜே. தனராஜ் என்பவர் முதல் இயக்குநராகப் பொறுப்பேற்றார். தற்போது பேராசிரியர் டாக்டர் நசிரா பிந்தி அசுனான் (2 நவம்பர் 2020 ~ 2024) இயக்குநராகப் பொறுப்பு வகிக்கிறார். தற்போதைய மலாயா பல்கலைக்கழக மருத்துவ மையம்; மலேசிய உயர் கல்வி அமைச்சின் கீழ் ஒரு சட்டப்பூர்வ அமைப்பாக இயங்கி வருகிறது.
# தர்சுடன் புழுப்பாம்பு

**ஜெர்கோபிலசு தர்சுடோனி** (*Gerrhopilus thurstoni*) அல்லது **தர்சுடன் புழுப்பாம்பு** என்பது ஜெர்கோபிடே குடும்பத்தைச் சேர்ந்த விசமற்ற குருட்டுப் பாம்பு ஆகும். இந்தச் சிற்றினம் மேற்கு இந்தியாவினைத் தாயகமாகக் கொண்டது. அங்கீகரிக்கப்பட்ட துணையினங்கள் எதுவும் இச்சிற்றினத்தின் கீழ் இல்லை.
# தர்சுடன் புழுப்பாம்பு

## சொற்பிறப்பியல்

இங்கிலாந்து விலங்கியல் நிபுணர் எட்கர் தர்சுடனின் நினைவாக *தர்சுடோனி* என்ற சிற்றினப் பெயர் வைக்கப்பட்டுள்ளது.
# தர்சுடன் புழுப்பாம்பு

## புவியியல் வரம்பு

மேற்கு இந்தியாவில், *ஜெ. தர்சுடோனி* தெற்கு கோவாவில், கடல் மட்டத்திலிருந்து சுமார் 1,200 மீட்டர் உயரத்திலும் (4,000 அடி) கேரளாவிலும் காணப்படுகிறது. இதனுடைய வட்டார வகை "நீலகிரி மலையாகும்.
# தர்சுடன் புழுப்பாம்பு

## வாழிடம்

ஜெ. தர்சுடோனியின் விருப்பமான இயற்கை வாழிடம் காடு ஆகும்.
# தர்சுடன் புழுப்பாம்பு

## விளக்கம்

*ஜெ. தர்சுடோனி*யின் உடல் நீளம் (வால் உட்பட) 30 செ.மீ. வரை வளரலாம். இதன் உடல் வெளிர் பழுப்பு அல்லது மஞ்சள் நிறத்தில் முதுகுப்புறத்திலும் வயிற்றுப்புறம் வெளிர் நிறமாகவும் இருக்கும். மூக்கும் மலக்குடல் பகுதியும் வெண்மையாக உள்ளன.
# தர்சுடன் புழுப்பாம்பு

## இனப்பெருக்கம்

*ஜெ. தர்சுடோனி* முட்டையிட்டு இனப்பெருக்கம் செய்யக்கூடியது.
# மலேசிய மருத்துவமனைகளின் பட்டியல்

**மலேசிய மருத்துவமனைகளின் பட்டியல்** (மலாய்:*Senarai Hospital di Malaysia*; ஆங்கிலம்:*List of Hospitals in Malaysia*) என்பது மலேசியாவில் உள்ள அரசு மற்றும் தனியார் மருத்துவமனைகளின் பட்டியல் ஆகும்.
# மலேசிய மருத்துவமனைகளின் பட்டியல்

## மலேசிய மருத்துவமனைகள்

### மலேசிய மருத்துவமனைகளின் 2022 புள்ளிவிவரங்கள்

2022-ஆம் ஆண்டு (டிசம்பர்), மலேசிய மருத்துவமனைகளின் புள்ளிவிவரங்கள்:  
- பொது மருத்துவமனைகள் (*General Hospitals*) - 137
- சிறப்பு மருத்துவமனைகள் (*Special Medical Institutions*) - 11
- சுகாதார மருத்துவகங்கள் (*Health Clinics*) - 1,077
- கிராமப்புற மருத்துவகங்கள் (*Rural Clinics*) - 1,722
- மகப்பேறு சிறார் நல மருத்துவகங்கள் (*Maternal and Child Health Clinics*) - 83
- சமூக மருத்துவகங்கள் (முதியோர்) - (*Community Clinics*) - 225
- பல் மருத்துவகங்கள் (*Dental Clinics*) - 3,002
- பள்ளிக்கூட பல் மருத்துவகங்கள் (*School Dental Clinics*) - 911
- நடமாடும் பல் மருத்துவகங்கள் (*Mobile Dental Clinics*) - 40
- பொது மருத்துவமனை படுக்கைகள் - 39,581
- சிறப்பு மருத்துவமனை படுக்கைகள் - 5,586
# மலேசிய மருத்துவமனைகளின் பட்டியல்

## கூட்டரசுப் பகுதிகள்

- கோலாலம்பூர் மருத்துவமனை
- மலேசிய இருதய மையம்
- மலாயா பல்கலைக்கழக மருத்துவ மையம்
- மலாயா பல்கலைக்கழக நிபுணத்துவ மையம்
- துவாங்கு முகிரிஸ் மருத்துவமனை
- புத்ராஜெயா மருத்துவமனை
# மலேசிய மருத்துவமனைகளின் பட்டியல்

## சிலாங்கூர்

- அம்பாங் மருத்துவமனை
- பந்திங் மருத்துவமனை
- காஜாங் மருத்துவமனை
- கோலா குபு பாரு மருத்துவமனை
- ஓராங் அஸ்லி கோம்பாக் மருத்துவமனை
- செலாயாங் மருத்துவமனை
- செர்டாங் மருத்துவமனை
- சா ஆலாம் மருத்துவமனை
- சுங்கை பூலோ மருத்துவமனை
- தஞ்சோங் காராங் மருத்துவமனை
- தெங்கு அம்புவான் ஜெமா மருத்துவமனை
- தெங்கு அம்புவான் ரகிமா மருத்துவமனை
- சுங்கை பூலோ தொழுநோய் கட்டுப்பாட்டு மையம்
# மலேசிய மருத்துவமனைகளின் பட்டியல்

## கெடா

- பாலிங் மருத்துவமனை
- ஜித்ரா மருத்துவமனை
- கோலா நெராங் மருத்துவமனை
- கூலிம் மருத்துவமனை
- லங்காவி மருத்துவமனை
- சிக் மருத்துவமனை
- சுல்தானா பகியா மருத்துவமனை
- சுல்தான் அப்துல் ஆலிம் மருத்துவமனை
- யான் மருத்துவமனை
# மலேசிய மருத்துவமனைகளின் பட்டியல்

## பினாங்கு

- பினாங்கு மருத்துவமனை
- கெப்பாலா பத்தாஸ் மருத்துவமனை
- பாலிக் பூலாவ் மருத்துவமனை
- புக்கிட் மெர்தாஜாம் மருத்துவமனை
- செபராங் ஜெயா மருத்துவமனை
- சுங்கை பாக்காப் மருத்துவமனை
# மலேசிய மருத்துவமனைகளின் பட்டியல்

## பேராக்

- ராஜா பரமேசுவரி பைனுன் மருத்துவமனை
- தைப்பிங் மருத்துவமனை
- கோலாகங்சார் மருத்துவமனை
- செரி மஞ்சோங் மருத்துவமனை
- சங்காட் மெலிந்தாங் மருத்துவமனை
- பத்து காஜா மருத்துவமனை மருத்துவமனை
- கிரிக் மருத்துவமனை மருத்துவமனை
- கம்பார் மருத்துவமனை மருத்துவமனை
- செலாமா மருத்துவமனை
- சிலிம் ரிவர் மருத்துவமனை மருத்துவமனை
- சுங்கை சிப்புட் மருத்துவமனை மருத்துவமனை
- தாப்பா மருத்துவமனை மருத்துவமனை
- தெலுக் இந்தான் மருத்துவமனை
- பாரிட் புந்தார் மருத்துவமனை மருத்துவமனை
# மலேசிய மருத்துவமனைகளின் பட்டியல்

## கிளாந்தான்

- குவா மூசாங் மருத்துவமனை
- ஜெலி மருத்துவமனை
- கோலா கிராய் மருத்துவமனை
- மாச்சாங் மருத்துவமனை
- பாசிர் மாஸ் மருத்துவமனை
- ராஜா பெரெம்புவான் ஜைனாப் II மருத்துவமனை
- தானா மேரா மருத்துவமனை
- துங்கு அனிஸ் மருத்துவமனை
- தும்பாட் மருத்துவமனை
# மலேசிய மருத்துவமனைகளின் பட்டியல்

## திராங்கானு

- பெசுட் மருத்துவமனை
- டுங்குன் மருத்துவமனை
- உலு திராங்கானு மருத்துவமனை
- செத்தியூ மருத்துவமனை
- சுல்தானா நூர் சகிரா மருத்துவமனை
- கெமாமான் மருத்துவமனை
# மலேசிய மருத்துவமனைகளின் பட்டியல்

## பகாங்

- சுல்தான் அஜி அகமது சா மருத்துவமனை
- தெங்கு அம்புவான் அப்சான் மருத்துவமனை
- சுல்தான் அஜி அகமது சா மருத்துவமனை
- பெண்டாங் மருத்துவமனை
- கேமரன் மலை மருத்துவமனை
- ஜெங்கா மருத்துவமனை
- ஜெராண்டுட் மருத்துவமனை
- கோலா லிப்பிஸ் மருத்துவமனை
- முவாட்சாம் சா மருத்துவமனை
- பெக்கான் மருத்துவமனை
- ரவுப் மருத்துவமனை
# மலேசிய மருத்துவமனைகளின் பட்டியல்

## ஜொகூர்

- இஞ்சே பெசார் அஜா கல்சோம் மருத்துவமனை
- கோத்தா திங்கி மருத்துவமனை
- மெர்சிங் மருத்துவமனை
- பெர்மாய் ஜொகூர் பாரு மருத்துவமனை
- பொந்தியான் மருத்துவமனை
- சிகாமட் மருத்துவமனை
- சுல்தான் இசுமாயில் மருத்துவமனை
- சுல்தானா அமினா மருத்துவமனை
- சுல்தானா பாத்திமா நிபுணத்துவ மருத்துவமனை
- சுல்தானா நோரா இசுமாயில் மருத்துவமனை
- தங்காக் மருத்துவமனை
- தெமாங்கோங் செரி மகாராஜா துன் இப்ராகிம் மருத்துவமனை
# மலேசிய மருத்துவமனைகளின் பட்டியல்

## மலாக்கா

- அலோர் காஜா மருத்துவமனை
- மலாக்கா பொது மருத்துவமனை
- ஜாசின் மருத்துவமனை
- கேம் திரெண்டாக் மருத்துவமனை
# மலேசிய மருத்துவமனைகளின் பட்டியல்

## நெகிரி செம்பிலான்

- செலுபு மருத்துவமனை
- செம்போல் மருத்துவமனை
- போர்ட்டிக்சன் மருத்துவமனை
- தம்பின் மருத்துவமனை
- துவாங்கு அம்புவான் நஜிகா மருத்துவமனை
- துவாங்கு ஜாபார் மருத்துவமனை
# மலேசிய மருத்துவமனைகளின் பட்டியல்

## சபா

- கோத்தா கினபாலு எலிசபெத் மகாராணியார் மருத்துவமனை
- பியூபோர்ட் மருத்துவமனை
- பெலுரான் மருத்துவமனை
- கென்ட் டச்சஸ் மருத்துவமனை
- கெனிங்காவ் மருத்துவமனை
- கினபாத்தாங்கான் மருத்துவமனை
- கோத்தா பெலுட் மருத்துவமனை
- கோத்தா மருடு மருத்துவமனை
- கூடாட் மருத்துவமனை
- குனாக் மருத்துவமனை
- லகாட் டத்து மருத்துவமனை
- மெசுரா மருத்துவமனை
- பாப்பார் மருத்துவமனை
- ரனாவ் மருத்துவமனை
- செம்பூர்ணா மருத்துவமனை
- சிபித்தாங் மருத்துவமனை
- தம்புனான் மருத்துவமனை
- தெனோம் மருத்துவமனை
- தாவாவ் மருத்துவமனை
- துவாரான் மருத்துவமனை
# மலேசிய மருத்துவமனைகளின் பட்டியல்

## சரவாக்

- சரவாக் பொது மருத்துவமனை
- கூச்சிங் மருத்துவமனை
- சிபு மருத்துவமனை
- மிரி மருத்துவமனை
- பாவ் மருத்துவமனை
- பெத்தோங் மருத்துவமனை
- பிந்துலு மருத்துவமனை
- தாரோ மருத்துவமனை
- கனோவிட் மருத்துவமனை
- காப்பிட் மருத்துவமனை
- லாவாஸ் மருத்துவமனை
- லிம்பாங் மருத்துவமனை
- லுண்டு மருத்துவமனை
- மருடி மருத்துவமனை
- முக்கா மருத்துவமனை
- ரொச்சஸ்டர் தொழுநோய மருத்துவமனை
- சரதோக்கு மருத்துவமனை
- சரிக்கே மருத்துவமனை
- செரியான் மருத்துவமனை
- சிமுஞ்சான் மருத்துவமனை
- ஸ்ரீ அமான் மருத்துவமனை
- செந்தோசா மருத்துவமனை
# மெக்டோவெல் குருட்டுப்பாம்பு

**மெக்டோவெல் குருட்டுப்பாம்பு** (*McDowell's blind snake; ஜெர்கோபிலசு மெக்டோவெல்லி*) என்பது ஜெரோபிலிடே குடும்பத்தைச் சேர்ந்த ஒரு பாம்பு ஆகும்.
# மெக்டோவெல் குருட்டுப்பாம்பு

## சொற்பிறப்பியல்

மெக்டோவெல் குருட்டுப்பாம்பின் குறிப்பிட்ட சிற்றினப் பெயர், மெக்டோவெல்லி, அமெரிக்க ஊர்வன அறிஞர் சாமுவேல் புக்கர் மெக்டோவெல் நினைவாக இடப்பட்டது.
# மெக்டோவெல் குருட்டுப்பாம்பு

## புவியியல் வரம்பு

*ஜெ. மெக்டோவெல்லி* பப்புவா நியூ கினியில் மட்டுமே காணப்படும் அகணிய உயிரி.
# மெக்டோவெல் குருட்டுப்பாம்பு

## இனப்பெருக்கம்

*ஜெ. மெக்டோவெல்லி* முட்டையிட்டு இனப்பெருக்கம் செய்யக்கூடியது.
# ஜாம்பி மாகாணம்

**ஜாம்பி மாகாணம்** (ஆங்கிலம்: *Province of Jambi*; இந்தோனேசியம்: *Provinsi Jambi*) ) என்பது இந்தோனேசியா நாட்டின் 38 மாகானங்களில் ஒன்றாகும். இந்த மாகாணம் மத்திய சுமத்திரா தீவில் அமைந்துள்ளது. இதன் தலைநகரம் ஜாம்பி மாநகரம் ஆகும். இதன் மேற்கில் பாரிசான் மலைகள் உள்ளன.  
ஜாம்பி மாகாணம் 49,026.58 சதுர கிலோ மீட்டர் பரப்பளவும்; 2010-ஆம் ஆண்டு கணக்கெடுப்பின்படி 30,92,265 மக்கள் தொகையும் கொண்டது. 2023ஆம் ஆண்டின் கணக்கெடுப்பின் தற்காலிக மதிப்பீடின்படி, இதன் மக்கள் தொகை 3,679,169 ஆக உயர்ந்துள்ளது.
# ஜாம்பி மாகாணம்

## இனம், சமயம் & மொழிகள்

ஜாம்பி மாகாணத்தில் ஜாம்பி மலாய் மக்கள் 43.57%, ஜாவா மக்கள் 29.10%, பிற இந்தோனேசிய மலாய் மக்கள் 5.37%, மினாங்கபாவு மக்கள் 5.33%, பத்தாக் மக்கள் 3.46%, பாஞ்சார் மக்கள் 3.33%, பக்கீ மக்கள் 3.13%, சுந்தானிய மக்கள் 2.58%, பலேங்பாங் மக்கள் 1.88%, சீன இந்தோனேசிய மக்கள் 1.215 மற்றும் பிற மொழி பேசுபவர்கள் 1.04% உள்ளனர். ஜாம்பி மாநில மக்களில் இசுலாம் 95.08%, கிறிஸ்தவம் 3.88% (சீர்திருத்தத் திருச்சபை 3.31% மற்றும் கத்தோலிக்கம்- 0.58%), பௌத்தம் 0.94%, நாட்டுப்புற மதம் 0.06%, கன்பூசியம் 0.02% மற்றும் இந்து சமயம் 0.013% பேர் பின்பற்றுகின்றனர்.  
ஜாம்பி மாகாணத்தில் பெரும்பான்மையாக இந்தோனேசிய மொழியும், பிரதேச மொழிகளாக ஜாம்பி மலாய் மொழி, கெரிஞ்சி மொழி மற்றும் குபி மொழிகள் பேசப்படுகிறது.
# ஜாம்பி மாகாணம்

## எல்லைகள்

ஜாம்பி மாகாணத்தின் வடக்கில் ரியாவு மாநிலம், மேற்கில் மேற்கு சுமாத்திராவும், தென்மேற்கில் பெங்கூலு, தெற்கில் தெற்கு சுமாத்திரா மாகாணம்; கிழக்கில் பசிபிக் பெருங்கடலில் உள்ள ரியாவு தீவுகள் உள்ளன.
# ஜாம்பி மாகாணம்

## மாநில நிர்வாகம்

ஜாம்பி மாகாண நிர்வாக வசதிக்காக 9 பிராந்தியங்கள் மற்றும் 2 மாநகரங்களாகப் பிரிக்கப்பட்டுள்ள்து. அவை வருமாறு:  
| மனித மேம்பாட்டுச் சுட்டெண்
2018 மதிப்பீடு |  |  |  |  |  |  |  |
| --- | --- | --- | --- | --- | --- | --- | --- |
| 15.01 | கெரிஞ்சி | 3,445.20 | 229,495 | 250,259 | 255,120 | சியுலாக் | 0.705 |
| 15.02 | மெரஞ்சின் | 7,540.12 | 333,206 | 354,052 | 368,390 | பாங்கோலி | 0.688 |
| 15.03 | சரோலங்குன் | 5,935.89 | 246,245 | 290,047 | 302,240 | சரோலாங்குன் | 0.694 |
| 15.04 | பத்தாங்கரி | 5,387.52 | 241,334 | 301,700 | 312,730 | முவாராபுளியான் | 0.693 |
| 15.05 | முவாரோ ஜாம்பி | 5,225.80 | 342,952 | 402,017 | 418,800 | செங்கெட்டி | 0.683 |
| 15.06 | மேற்கு தஞ்சோங் ஜபோங் | 5,546.06 | 278,741 | 317,498 | 330,470 | குவாலா துங்கல் | 0.671 |
| 15.07 | கிழக்கு தஞ்சோங் ஜபோங் | 4,546.62 | 205,272 | 229,813 | 236,730 | முவாரா சாபாக் | 0.633 |
| 15.08 | பூங்கோ | 4,760.83 | 303,135 | 362,363 | 376,380 | முவாரா பூங்கோ | 0.694 |
| 15.09 | தெபோ | 6,103.74 | 297,735 | 337,669 | 350,760 | முவாரா தெபோ | 0.686 |
| 15.71 | ஜாம்பி மாநகரம் | 169.89 | 531,857 | 606,200 | 627,770 | - | 0.774 |
| 15.72 | சுங்கை பெனுக் மாநகரம் | 364.92 | 82,293 | 96,610 | 99,770 | - | 0.746 |
| மொத்தம் | 49,026.58 | 3,092,265 | 3,548,228 | 3,679,169 | ஜாம்பி | 0.705 | } |
# ஜாம்பி மாகாணம்

## உலகப் பாரம்பரியக் களங்கள்

- கெரிஞ்சி செப்லாத் தேசியப் பூங்கா
- முவாரோ ஜாம்பி ஆலய வளாகம், 7 மற்றும் 8-ஆம் நூற்றாண்டுகளில் கட்டப்பட்ட இவ்வளாகம் பௌத்த சமயக் கல்வி நிலையமாக உள்ளது.
# சாதோல் மக்களவைத் தொகுதி

**சாதோல் மக்களவைத் தொகுதி** (*Shahdol Lok Sabha constituency*) என்பது மத்திய இந்தியாவின் மத்தியப் பிரதேச மாநிலத்தில் உள்ள 29 மக்களவைத் தொகுதிகளில் ஒன்றாகும். இந்தத் தொகுதி பழங்குடியினத்தவருக்கு ஒதுக்கப்பட்டுள்ளது. இது அனுப்பூர் மற்றும் உமரியா மாவட்டங்களையும், சாதோல் மற்றும் கட்னி மாவட்டங்களின் சில பகுதிகளையும் உள்ளடக்கியது.
# சாதோல் மக்களவைத் தொகுதி

## சட்டமன்றப் பிரிவுகள்

தற்போது, 2008ஆம் ஆண்டில் நாடாளுமன்ற மற்றும் சட்டமன்ற தொகுதிகளின் எல்லை நிர்ணயம் செய்யப்பட்டதிலிருந்து, சாதோல் மக்களவைத் தொகுதி பின்வரும் எட்டு சட்டமன்றத் தொகுதிகளைக் கொண்டுள்ளது.
|இரந்தமான் சிங்
| |
|கிசான் மஸ்தூர் பிரஜா கட்சி
|-
|பகவான் தத்தா சாசுதிரி
| |
| சமதர்ம கட்சி
|-
|1957
|கமல் நரேன் சிங்
| |
|இந்திய தேசிய காங்கிரசு
|-
|1962
|புத்த சிங் உத்தியா
| |
| சமதர்ம கட்சி
|-
|1967
|கிரிஜா குமாரி
| |
|இந்திய தேசிய காங்கிரசு
|-
|1971
|தன் சா பிரதான்
| |
| சுயேச்சை
|-
|1977
|தல்பத் சிங் பரசுதே
| |
|ஜனதா தளம்
|-
|1980
| |தல்பீர் சிங்
| |
|இந்திய தேசிய காங்கிரஸ் (ஐ.)
|-
|1984
| |
|இந்திய தேசிய காங்கிரசு
|-
|1989
|தல்பத் சிங் பரசுதே
| |
|ஜனதா தளம்
|-
|1991
|தல்பீர் சிங்
| |
|இந்திய தேசிய காங்கிரசு
|-
|1996
| |கியான் சிங்
| |
| |பாரதிய ஜனதா கட்சி
|-
|1998
|-
|1999
| |தல்பத் சிங் பரசுதே
|-
|2004
|-
|2009
|ராஜேஷ் நந்தினி சிங்
| |
|இந்திய தேசிய காங்கிரசு
|-
|2014
|தல்பத் சிங் பரசுதே
| |
| |பாரதிய ஜனதா கட்சி
|-
|2016^
|கியான் சிங்
|-
|2019
|rowspan=2|இமாதிரி சிங்
|-
|2024
|-
|}
^ இடைத்தேர்தல்
# கருடா கட்சி

இந்தோனேசியா நாட்டின் அரசியல் கட்சிகளில் ஒன்றான மாறுதலுக்கான **இந்தோனேசியாவின் பாதுகாவலர் கட்சியை** பொதுவாக கருடா கட்சி என்று அழைப்பர். நவம்பர் 2007ல் நிறுவப்பட்ட இக்கட்சியின் தலைவர் அகமது ரிதா சப்னா மற்றும் பொதுச் செயலாளர் யோகன்னா மூர்திகா ஆவர். நடுநிலை அரசியல் தன்மை கொண்ட இக்கட்சி பஞ்சசீலக் கொள்கைகளை ஆதரிக்கிறது. இந்தோனேசியாவின் முதல் அதிபரான சுகர்ணோவின் மகளும், முதல் பெண் அதிபரான மேகவதி சுகர்ணோபுத்திரியுடன் இக்கட்சி தொடர்புடையது.
# பிருத்திவிராஜ் தொண்டைமான்

**பிருத்திவிராஜ் தொண்டைமான்** (*Prithviraj Tondaiman*, பிறப்பு: 6 சூன் 1987) என்பவர் ஒரு இந்திய குறி பார்த்துச் சுடுதல் விளையாட்டு வீராராவார். இவர் டிராப் பிரிவில் போட்டியிடுகிறார். இவர் சீனாவின், காங்சூவில் நடந்த 2022 ஆசிய விளையாட்டு போட்டிகளில் இந்திய துப்பாக்கி சுடும் குழுவில் இடம்பெற்றார்.
# பிருத்திவிராஜ் தொண்டைமான்

## பின்னணி

பிருத்திவிராஜ் தொண்டைமான் புதுக்கோட்டை மன்னர் குடும்பத்தைச் சேர்ந்த இரா. ராஜகோபால தொண்டைமான் மற்றும் திருச்சிராப்பள்ளி மாநகர மேயராக இருந்த சாருபாலா தொண்டைமான் ஆகியோரின் மகனாவார்.
# பிருத்திவிராஜ் தொண்டைமான்

## தொழில்

- 2023: யூலை மாதம், இத்தாலியின் லோனாடோவில் நடந்த ஐ. எஸ். எஸ். எஃப் உலகக் கோப்பை ஷாட்கன் பிரிவின் ஆடவர் டிராப் போட்டியில் வெண்கலப் பதக்கம் வென்றார். இந்த போட்டியில் பதக்கம் வென்ற ஒரே இந்தியர் இவர்தான்.
- 2023: மார்ச் மாதம் தோகாவில் நடந்த ஐ. எஸ். எஸ். எஃப் ஷாட்கன் பிரிவில் உலகக் கோப்பையில் வெண்கலம் வென்றார்.
- 2024 பாரிசு ஒலிம்பிக் விளையாட்டுப் போட்டிகளில் கலந்து கொள்ளும் இந்திய அணியில் இவர் இடம்பெற்றுள்ளார்.
# மணிலா புழுப்பாம்பு

**மணிலா புழுப்பாம்பு** (*Manila worm snake-ஜெர்கோபிலசு மணிலே*) என்பது ஜெர்கோபிலிடே குடும்பத்தில் ஜெர்கோபிலசு பேரினத்தில் உள்ள ஒரு பாம்பு சிற்றினம் ஆகும் இது சில நேரங்களில் *மலேயோதிப்ளோபசு* பேரினத்தின் கீழ் வைக்கப்படுகிறது. இந்த சிற்றினத்தின் வகைப்பாட்டியல் நிலை தற்போது வரை தெளிவாக இல்லை. இது 1919ஆம் ஆண்டில் அமெரிக்க ஊர்வனவியலாளர் மற்றும் உளவாளி எட்வர்ட் எச். டெய்லரால் விவரிக்கப்பட்டது. இது மணிலாவில் உள்ள "சாண்டோ தோமசு அருங்காட்சியகத்தில்" கண்டுபிடிக்கப்பட்ட ஒரு மாதிரியிலிருந்து விளக்கப்பட்டது. இந்த மாதிரி எப்போது, எங்கே, யாரால் சேகரிக்கப்பட்டது என்று விவரம் இல்லை.
# ரேவா மக்களவைத் தொகுதி

**ரேவா மக்களவைத் தொகுதி** (*Rewa Lok Sabha constituency*) என்பது மத்திய இந்திய மாநிலமான மத்தியப் பிரதேசத்தில் உள்ள 29 மக்களவைத் தொகுதிகளில் ஒன்றாகும். இந்தத் தொகுதி 1951ஆம் ஆண்டில் விந்தியப் பிரதேச மாநிலத்தின் 4 தொகுதிகளில் ஒன்றாக உருவாக்கப்பட்டது. இந்தத் தொகுதி தற்போது ரேவா மாவட்டம் முழுவதையும் உள்ளடக்கியது.
# ரேவா மக்களவைத் தொகுதி

## சட்டமன்றப் பிரிவுகள்

2008ஆம் ஆண்டில் நாடாளுமன்றத் தொகுதிகளின் எல்லை நிர்ணயத்திற்கு முன்பு, ரேவா மக்களவைத் தொகுதி பின்வரும் எட்டு சட்டமன்றத் தொகுதிகளைக் கொண்டிருந்தது.
| 68 | சிர்மவுர் | ரேவா | திவ்யராஜ் சிங் | பாஜக |
| --- | --- | --- | --- | --- |
| 69 | செமரியா | அபய் மிசுரா | இதேகா |  |
| 70 | தியோந்தர் | சித்தாரத் திவாரி | பாஜக |  |
| 71 | மவுகஞ்சு | பிரதீப் படேல் | பாஜக |  |
| 72 | தேவ்தாலாப் | கிரிசு கௌதம் | பாஜக |  |
| 73 | மங்கவான் (ப/இ) | நரேந்திர பிரஜாபதி | பாஜக |  |
| 74 | ரேவா | ராஜேந்திர சுக்லா | பாஜக |  |
| 75 | குட் | நாகேந்திரன் சிங் | பாஜக |  |
# ரேவா மக்களவைத் தொகுதி

## நாடாளுமன்ற உறுப்பினர்கள்

| 1952 | ராஜ்பன் சிங் திவாரி | இந்திய தேசிய காங்கிரசு |
| --- | --- | --- |
| 1957 | சிவ் தத் உபாத்யாயா |  |
| 1962 |  |  |
| 1967 | எசு. என். சுக்லா |  |
| 1971 | மார்தாண்ட் சிங் | சுயேச்சை |
| 1977 | யமுனா பிரசாத் சாசுதிரி | ஜனதா கட்சி |
| 1980 | மார்தாண்ட் சிங் | சுயேச்சை |
| 1984 | இந்திய தேசிய காங்கிரசு |  |
| 1989 | யமுனா பிரசாத் சாசுதிரி | ஜனதா தளம் |
| 1991 | பீம் சிங் படேல் | பகுஜன் சமாஜ் கட்சி |
| 1996 | புத்தசேன் படேல் |  |
| 1998 | சந்திரமணி திரிபாதி | பாரதிய ஜனதா கட்சி |
| 1999 | சுந்தர் லால் திவாரி | இந்திய தேசிய காங்கிரசு |
| 2004 | சந்திரமணி திரிபாதி | பாரதிய ஜனதா கட்சி |
| 2009 | தேவராஜ் சிங் படேல் | பகுஜன் சமாஜ் கட்சி |
| 2014 | ஜனார்த்தன் மிசுரா | பாரதிய ஜனதா கட்சி |
| 2019 |  |  |
| 2024 |  |  |